ອີຈິບແລະສະຫະລັດ ຍັງເຈລະຈາກັນ ກ່ຽວກັບກໍລະນີ ພວກນັກເຄຶ່ອນໄຫວ
ພວກ​ຕ້ອງ​ສົງ​ໃສ​ທີ່​ຍັງ​ເຫລືອ​ກໍ​ມີ​ໂຮມ​ທັງ​ຊາວ​ເຢຢຣະມັນ ປາ​ເລ​ສຕາຍ ຈໍ​ແດນ ​ແລະ​ອີ​ຈິບ.
ພວກເຈົ້າໜ້າທີ່ສະຫະລັດກ່າວວ່າ ລັດຖະບານປະທານາທິບໍດີໂອບາ ມາກໍາລັງທໍາການປຶກສາຫາລືກັນ ຢ່າງຂຸ້ນຂ້ຽວກັບອີຈິບ ເພື່ອຫາ ທາງແກ້ໄຂບັນຫາຂອງພວກນັກ ເຄຶ່ອນໄຫວເພື່ອປະຊາທິປະໄຕ ຫລາຍສິບຄົນ ໂຮມທັງຊາວອາເມ ລິກັນ 16 ຄົນ ທີ່ມີກໍານົດຈະຖືກ ດໍາເນີນຄະດີໃນວັນອາທິດມື້ນີ້ ຊາວອາເມລິກັນຈໍານວນດັ່ງກ່າວ ແມ່ນຢູ່ໃນພວກນັກເຄຶ່ອນໄຫວ ປະຊາທິປະໄຕຈໍານວນ 43 ຄົນ ທີ່ຖືກກ່າວຫາວ່າໄດ້ຮັບເງິນຜິດ ກົດໝາຍຈາກຕ່າງ ປະເທດແລະ ໄດ້ດໍາເນີນກິດຈະກໍາທາງດ້ານ ການເມືອງທີ່ບໍ່ກ່ຽວຂ້ອງກັບພາ ລະກິດດ້ານສັງຄົມພົນລະເຮືອນ ຂອງພວກເຂົາເຈົ້ານັ້ນ ກໍລະນີດັ່ງກ່າວໄດ້ກາຍເປັນເລຶ່ອງ ໃຫຍ່ແລະເພີ່ມທະວີຄວາມເຄັ່ງຕຶງຂຶ້ນ ລະຫວ່າງນະຄອນຫລວງໄຄໂຣ ກັບວໍຊິງຕັນດີຊີ ແລະມີຂຶ້ນໃນຂະນະທີ່ສະຫະລັດກໍາລັງພະຍາຍາມສ້າງຄວາມສໍາພັນທີ່ດີຂຶ້ນກວ່າເກົ່າກັບ ສະພາທະຫານອີຈິບ ທີ່ເຂົ້າມາກໍາອໍານາດບໍລິຫານປະເທດເມື່ອປີຜ່ານມາ ລຸນຫລັງຈາກ ການປະທ້ວງເພື່ອໂຄ່ນລົ້ມປະທານາທິບໍດີ Hosni Mubarak ຂອງອີຈິບນັ້ນ ຊາວອາເມຣິກັນທີ່ຖືກກ່າວຫາດັ່ງກ່າວ ແມ່ນໄດ້ຖືກສັ່ງຫ້າມບໍ່ໃຫ້ເດີນທາງອອກຈາກອີຈິບ ຫລັງຈາກມີບາງຄົນໄດ້ໜີອອກໄປແລ້ວນັ້ນ ແລະບາງຄົນທີ່ ຍັງເຫລືອໄດ້ໄປຂໍລີ້ໄພທີ່ສະ ຖານທູດສະຫະລັດໃນນະຄອນຫລວງໄຄໂຣ ໃນຈໍານວນຊາວອາເມຣິກັນດັ່ງກ່າວທີ່ຖືກ ກ່າວຫານັ້ນ ກໍມີນາຍ Sam LaHood ຜູ້ອໍານວຍການສະຖາບັນຣີພັບບລິກັນລະຫວ່າງ ຊາດຂອງອີຈິບ ຫລື IRI ແລະເປັນລູກຊາຍຂອງທ່ານ Ray LaHood ລັດຖະມົນຕີກະ ຊວງຂົນສົ່ງສະຫະລັດ ພວກຕ້ອງສົງໃສທີ່ຍັງເຫລືອກໍມີໂຮມທັງຊາວເຢຢຣະມັນ ປາເລສຕາຍ ຈໍແດນ ແລະອີຈິບ ຂະນະດຽວກັນວໍຊິງຕັນໄດ້ເຕືອນອີຈິບວ່າ ຖ້າຫາກອີຈິບຍັງມຸ້ງໝັ້ນກັບການດໍາເນີນຄະດີ ຊາວອາເມຣິກັນດັ່ງກ່າວຕໍ່ໄປແລ້ວນັ້ນ ສະຫະລັດກໍຈະຕັດເງິນຊ່ວຍເຫລືອປະຈໍາປີດ້ານທະ ຫານຈໍານວນ 1 3 ພັນລ້ານໂດລາໃຫ້ແກ່ອີຈິບນັ້ນໂດຍທັນທີ